proxectonos/corpus_dominio_legal_administrativo_tmp huggingface dataset:
DECRETO 219/2005, do 22 de xullo, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto camiño veciñal 318 Bellao-Barra de Miño (concello de Coles).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 04/08/2005

A Deputación Provincial de Ourense, en sesión que tivo lugar o día dezasete de decembro de dous mil catro, aprobou o proxecto camiño veciñal 318 Bellao-Barra de Miño (concello de Coles) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado xa que, segundo sinala a Deputación, a actuación é necesaria debido a que nun tramo da citada vía se require a emisión de sinais acústicos nas súas numerosas curvas perigosas, chegando a ser necesario incluso parar e dar marcha atrás para que se poidan cruzar dous vehículos; ademais da súa discontinuidade xeométrica que trae como consecuencia cambios bruscos nas condicións de condución para os usuarios, feito que provoca inseguridade e riscos de accidente non só dos vehículos, senón tamén dos peóns que transitan polas travesías.
A competencia para a declaración da urxente ocupación correspóndelle ao Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia, na súa reunión do día vinte e dous de xullo de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto camiño veciñal 318 Bellao-Barra de Miño (concello de Coles), debendo, se é o caso, unha vez ocupados os terreos necesarios, obter as autorizacións que foran necesarias dos organismos competentes, con carácter previo ao inicio das obras.
Santiago de Compostela, vinte e dous de xullo de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 214/2005, do 14 de xullo, polo que se declara a urxente ocupación, para efectos de expropiación forzosa, polo Concello de Toén, dos bens e dereitos necesarios para a realización das obras do proxecto denominado beirarrúas en Moreiras.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 04/08/2005

O Concello de Toén, mediante decreto da Alcaldía do seis de abril de dous mil catro, aprobou o proxecto técnico da obra beirarrúas en Moreiras e, en sesión plenaria de vinte e sete de xaneiro de dous mil cinco acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellaría de Xustiza, Interior e Administración Local e, solicitado informe á Dirección Xeral de Urbanismo da Consellaría de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala o concello, a actuación debe ser realizada no menor prazo de tempo posible pola existencia dun risco para a integridade física das persoas que transitan por unha travesía cunha alta densidade de tráfico, en tanto que os viandantes teñen que acceder á estrada directamente desde as súas casas.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día catorce de xullo de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Toén, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto denominado beirarrúas en Moreiras,
debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, catorce de xullo de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior
e Administración Local
DECRETO 260/2005, do 11 de agosto, polo que se dispón que cese Juan José Martín Álvarez como director xeral de Xustiza da Consellería de Xustiza, Interior e Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Juan José Martín Álvarez como director xeral de Xustiza da Consellería de Xustiza, Interior e Administración Local, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 28 de xullo de 2005 pola que se amplía o prazo de presentación de solicitudes do Premio José Varela Montes de Investigación Sanitaria e do Premio para Investigadores Mozos (área sanitaria), correspondentes aos Premios Galicia de Investigación 2005, convocados na Orde do 21 de xuño de 2005 (Diario Oficial de Galicia do 28 de xuño).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 04/08/2005

Por orde da Consellaría de Innovación, Industria e Comercio do 21 de xuño de 2005, convocouse o Premio José Varela de Montes de Investigación Sanitaria e o Premio para Investigadores Mozos (área sanitaria) correspondentes aos Premios Galicia de Investigación 2005 (DOG do 28 de xuño).
Na base quinta do artigo 1º da devandita orde fíxase o prazo de presentación de solicitudes en 40 días naturais a partir do día seguinte ao da publicación da orde no Diario Oficial de Galicia.
Dado que a orde de convocatoria se publicou no Diario Oficial de Galicia do 28 de xuño, o prazo de presentación de solicitudes remata o día 8 de agosto, polo que coincide en período vacacional nas universidades e centros de investigación debido ao período estival, por conseguinte faise preciso ampliar o prazo de presentación destas solicitudes. En consecuencia de conformidade co disposto no artigo 49 da Lei de réxime xurídico das administracións públicas e do procedemento administrativo común,
DISPOÑO:
Artigo único.-Ampliar en 20 días naturais o prazo de presentación das solicitudes do Premio José Varela de Montes de Investigación Sanitaria e o Premio para Investigadores Mozos (área sanitaria) correspondentes aos Premios Galicia de Investigación 2005 convocados na Orde do 21 de xuño de 2005 (Diario Oficial de Galicia do 28 de xuño de 2005).
Santiago de Compostela, 28 de xullo de 2005.
Juan Rodríguez Yuste
Conselleiro de Innovación, Industria e Comercio
ORDE do 28 de xullo de 2005 pola que se amplía o prazo de presentación de solicitudes do Premio Galicia á Innovación Empresarial, correspondente aos Premios Galicia de Investigación 2005, convocados na Orde do 21 de xuño de 2005 (Diario Oficial de Galicia do 28 de xuño).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 04/08/2005

Por orde da Consellaría de Innovación, Industria e Comercio do 21 de xuño de 2005, convocouse o Premio Galicia á Innovación Empresarial correspondente aos Premios Galicia de Investigación 2005 (DOG do 28 de xuño).
Na base cuarta do artigo 1º da devandita orde, fíxase o prazo de presentación de solicitudes en 40 días naturais a partir do día seguinte ao da publicación da orde no Diario Oficial de Galicia.
Dado que a orde de convocatoria se publicou no Diario Oficial de Galicia do 28 de xuño, o prazo de presentación de solicitudes remata o vindeiro 8 de agosto, polo que coincide nun período de actividade mínima das empresas debido á época estival; por conseguinte, faise preciso ampliar o prazo de presentación destas solicitudes. En consecuencia, de conformidade co disposto no artigo 49 da Lei de réxime xurídico das administracións públicas e do procedemento administrativo común,
DISPOÑO:
Artigo único.-Ampliar en 20 días naturais o prazo de presentación das solicitudes correspondentes ao Premio Galicia á Innovación Empresarial correspondente aos Premios Galicia de Investigación 2005 convocados na Orde do 21 de xuño de 2005 (Diario Oficial de Galicia do 28 de xuño).
Santiago de Compostela, 28 de xullo de 2005.
Juan Rodríguez Yuste
Conselleiro de Innovación, Industria e Comercio
DECRETO 212/2005, do 3 de agosto, polo que se dispón que cesen os titulares dos departamentos da Xunta de Galicia que se citan.
PRESIDENCIA — II. AUTORIDADES E PERSOAL — 04/08/2005

Cumpridas as previsións do artigo 15, alínea 2, do Estatuto de autonomía de Galicia e en virtude das facultades que me confiren como presidente desta o artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 22 de outubro,
DISPOÑO:
Artigo único.-Que cesen nos seus cargos os titulares dos departamentos da Xunta de Galicia, de conformidade coa seguinte relación e agradecéndolles os servizos prestados:
-Alberto Núñez Feijoo, como vicepresidente primeiro e conselleiro de Política Territorial, Obras Públicas e Vivenda.
-José Manuel Barreiro Fernández, como vicepresidente segundo e conselleiro de Medio Ambiente.
-Jaime Pita Varela, como conselleiro da Presidencia, Relacións Institucionais e Administración Pública.
-José Antonio Orza Fernández, como conselleiro de Economía e Facenda.
-Celso Currás Fernández, como conselleiro de Educación e Ordenación Universitaria.
-Juan Rodríguez Yuste, como conselleiro de Innovación, Industria e Comercio.
-José Antonio Santiso Miramontes, como conselleiro de Política Agroalimentaria e Desenvolvemento Rural.
-Jesús Pérez Varela, como conselleiro de Cultura, Comunicación Social e Turismo.
-José Manuel González Álvarez, como conselleiro de Sanidade.
-Enrique César López Veiga, como conselleiro de Pesca e Asuntos Marítimos.
-Jesús Carlos Palmou Lorenzo, como conselleiro de Xustiza, Interior e Administración Local.
-Pilar Rojo Noguera, como conselleira de Familia, Xuventude, Deporte e Voluntariado.
-Belén Prado Sanjurjo, como conselleira de Asuntos Sociais, Emprego e Relacións Laborais.
-Aurelio Miras Portugal, como conselleiro de Emigración.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, tres de agosto de dous mil cinco.
Emilio Pérez Touriño
Presidente
DECRETO 213/2005, do 3 de agosto, polo que se nomean os titulares dos departamentos da Xunta de Galicia.
PRESIDENCIA — II. AUTORIDADES E PERSOAL — 04/08/2005

Establecida a nova configuración dos departamentos que integran a Xunta de Galicia polo Decreto 211/2005, do 3 de agosto, procede a designación e o nomeamento dos seus titulares.
Na súa virtude, no uso das atribucións que me confiren o artigo 16, alínea 3, do Estatuto de autonomía de Galicia e o artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Nomear titulares dos departamentos da Xunta de Galicia as persoas que a seguir se relacionan:
-Anxo Manuel Quintana González, vicepresidente da Igualdade e do Benestar.
-José Luis Méndez Romeu, conselleiro de Presidencia, Administracións Públicas e Xustiza.
-José Ramón Fernández Antonio, conselleiro de Economía e Facenda.
-María José Caride Estévez, conselleira de Política Territorial, Obras Públicas e Transportes.
-Laura Elena Sánchez Piñón, conselleira de Educación e Ordenación Universitaria.
-Fernando Xabier Blanco Álvarez, conselleiro de Innovación e Industria.
-Alfredo Suárez Canal, conselleiro do Medio Rural.
-Ánxela Bugallo Rodríguez, conselleira de Cultura e Deporte.
-María José Rubio Vilar, conselleira de Sanidade.
-María Carmen Gallego Calvar, conselleira de Pesca e Asuntos Marítimos.
-Manuel Vázquez Fernández, conselleiro de Medio Ambiente e Desenvolvemento Sostible.
-Ricardo Jacinto Varela Sánchez, conselleiro de Traballo.
-María Teresa Táboas Veleiro, conselleira de Vivenda e Solo.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, tres de agosto de dous mil cinco.
Emilio Pérez Touriño
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 7 de xullo de 2005 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/2005

A Orde do 1 de abril de 2005 (DOG do 14 de abril), no seu artigo 16 establece que poderá validarse polo curso de especialización en lingua galega o certificado dos ciclos elemental e superior (cinco cursos) das escolas oficiais de idiomas, superados polos diplomados en EXB, mestres de ensinanza primaria, licenciados en tradución e interpretación e licenciados nas distintas facultades de filoloxía.
Polo anteriormente exposto,
DISPOÑO:
Artigo 1º
Conceder a validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 16 da Orde do 1 de abril de 2005:
Fátima Miguéns Horta: 76965184.
Carmen Soto Cano: 9391709.
Francisco Javier Obelleiro Piñón: 36056818.
Artigo 2º
A Consellería de Educación e Ordenación Universitaria expediralles os correspondentes diplomas.
Disposición derradeira
Facúltase a Dirección Xeral de Política Lingüística para o desenvolvemento desta orde.
Santiago de Compostela, 7 de xullo de 2005.
Celso Currás Fernández
Conselleiro de Educación e Ordenación
Universitaria
ORDE do 29 de xullo de 2005 pola que se establece a oferta educativa, a partir do curso 2005-2006, das escolas de arte e superior de deseño Pablo Picasso da Coruña, Mestre Mateo de Santiago de Compostela, Ramón Falcón de Lugo e Antonio Faílde de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/2005

Polo Decreto 207/2005, do 14 de xullo, publicado no DOG nº 145 do 29 de xullo de 2005, transfórmanse as escolas de arte Pablo Picasso da Coruña, Mestre Mateo de Santiago de Compostela, Ramón Falcón de Lugo e Antonio Faílde de Ourense en escolas de arte e superiores de deseño.
Tendo en conta o artigo 2 do dito decreto, determínanse os ciclos formativos e as especialidades dos estudos superiores de deseño que se impartirán nos ditos centros.
Polo anteriormente exposto, tendo en conta o informe da Dirección Xeral de Formación Profesional e Ensinanzas Especiais e por proposta da Dirección Xeral de Centros e Ordenación Educativa, esta consellería
DISPÓN:
Único.-Facer pública a oferta educativa das escolas de arte e superiores de deseño a partir do curso 2005-2006, segundo os datos que figuran no anexo.
Disposicións derradeiras
Primeira.-Autorízanse as direccións xerais de Persoal, Formación Profesional e Ensinanzas Especiais e de Centros e Ordenación Educativa, para tomar as medidas precisas para a execución desta orde.
Segunda.-Esta orde entrará en vigor o día seguinte da súa publicación no Diario Oficial de Galicia.
Santiago de Compostela, 29 de xullo de 2005.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Decreto 200/2005, do 7 de xullo, polo que se regula a autorización administrativa e a inscrición no Rexistro Administrativo de Centros Especiais de Emprego de Galicia e a súa organización e funcionamento.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — I. DISPOSICIÓNS XERAIS — 02/08/2005

Advertidos erros no texto de devandito decreto publicado no DOG número 138, do 19 de xullo, cómpre efectuar as oportunas correccións.
1º Na páxina 12.809 columna segunda, artigo 3º, onde di: «requisitos para súa posta en funcionamento», debe dicir: «requisitos para a súa posta en funcionamento».
2º Na páxina 12.811, columna segunda, artigo 8º, número 1, letra e), onde di: «a devandita certificación debera facer constar...», debe dicir: «a devandita certificación deberá facer constar...».
3º Na páxina 12.811, columna segunda, artigo 9º, número 3, onde di: «... se ben deberá emitir informe
preceptivo á Inspección de Traballo e Seguridade Social.», debe dicir: «... se ben deberá emitir informe preceptivo a Inspección de Traballo e Seguridade Social.».
DECRETO 261/2005, do 11 de agosto, polo que se dispón que cese Alfonso Rueda Valenzuela como director xeral de Administración Local da Consellería de Xustiza, Interior e Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Alfonso Rueda Valenzuela como director xeral de Administración Local da Consellería de Xustiza, Interior e Administración Local, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Decreto 201/2005, do 9 de xuño, polo que se establece o currículo do ciclo formativo de grao superior correspondente ao título de técnico superior en hixiene bucodental.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 03/08/2005

Advertido erro no citado decreto, publicado no DOG nº 140, do xoves 21 de xullo de 2005, cómpre efectuar a oportuna corrección:
Na páxina 13.028 no punto 4.4.3, acceso a estudos universitarios, débense engadir: «Mestre (en todas as súas especialidades, diplomatura universitaria en educación social, diplomatura universitaria en logopedia, diplomatura universitaria en traballo social».
DECRETO 262/2005, do 11 de agosto, polo que se dispón que cese José Benito Suárez Costa como director xeral de Interior e Protección Civil da Consellería de Xustiza, Interior e Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese José Benito Suárez Costa como director xeral de Interior e Protección Civil da Consellería de Xustiza, Interior e Administración Local, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 13 de xullo de 2005 pola que se dispón o nomeamento de vogais do Consello Galego de Seguridade e Saúde Laboral.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 02/08/2005

O Decreto 200/2004, do 29 de xullo, polo que se crea o Instituto Galego de Seguridade e Saúde Laboral e se regula o Consello Galego de Seguridade e Saúde Laboral, dispón no seu artigo 14 a composición e procedemento de nomeamento dos vogais do dito órgano.
No desenvolvemento da dita previsión publicouse a Orde do 15 de outubro de 2004 pola que se nomean os vogais do Consello Galego de Seguridade e Saúde Laboral.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 14 do Decreto 200/2004, do 29 de xullo, e o artigo 2 da Orde do 15 de outubro de 2004, en relación co Decreto 301/2004, do 22 de decembro, polo que se fixa a estrutura orgánica dos departamentos da Xunta de Galicia,
DISPOÑO:
Artigo único.-Polo cambio producido na Executiva Confederal da Confederación Intersindical Galega, noméanse como vogais do Consello Galego de Seguridade e Saúde Laboral, por proposta da Confederación Intersindical Galega, as persoas que se relacionan a seguir:
Titular: Antolín Alcántara Álvarez.
Suplente: Antón Bouza Rey.
Titular: Alfonso Tellado Sande.
Suplente: Xoán-Xosé Bouzas Aboi.
Santiago de Compostela, 13 de xullo de 2005.
Belén Prado Sanjurjo
Conselleira de Asuntos Sociais, Emprego
e Relacións Laborais
CORRECCIÓN de erros.-Resolución do 18 de xullo de 2005, da Dirección Xeral de Recursos Mariños, pola que se lle dá publicidade ao acordo do Consello da Xunta de Galicia do 30 de xuño de 2005, polo que se aproba definitivamente o Plan sectorial de parques de tecnoloxía alimentaria na costa galega.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 03/08/2005

Advertido erro na citada resolución, publicado no Diario Oficial de Galicia nº 139, do 20 de xullo de 2005, cómpre facer as seguintes correccións:
-Páxina 12.914, na alínea segunda do punto 1 da resolución, onde di: «Aprobar definitivamente o proxecto sectorial de incidencia supramunicipal de ordenación municipal de parques de tecnoloxía alimentaria na costa galega», debe dicir: «Aprobar o Plan Sectorial dos Parques de Tecnoloxía Alimentaria na costa galega, promovido pola Consellería de Pesca e Asuntos Marítimos, para os efectos previstos na Lei 10/1995, do 23 de novembro, de ordenación do territorio de Galicia».
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 263/2005, do 11 de agosto, polo que se dispón que cese José Antonio Vázquez Taín como director do Centro de Estudos Xudiciais e Seguridade Pública de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese José Antonio Vázquez Taín como director do Centro de Estudos Xudiciais e Seguridade Pública de Galicia, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 264/2005, do 11 de agosto, polo que se dispón que cese Manuel Luis Silva Constenla como delegado provincial da Coruña da Consellería de Xustiza, Interior e Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Manuel Luis Silva Constenla como delegado provincial da Coruña da consellería de Xustiza, Interior e Administración Local, agradecédolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 241/2005, do 11 de agosto, polo que se dispón que cese Coro Piñeiro Vázquez como delegada provincial de Lugo da Consellería de Familia, Xuventude, Deporte e Voluntariado.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Coro Piñeiro Vázquez como delegada provincial de Lugo da Consellería de Familia, Xuventude, Deporte e Voluntariado, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
DECRETO 265/2005, do 11 de agosto, polo que se dispón que cese Manuel Teijeiro Álvarez como delegado provincial de Lugo da Consellería de Xustiza, Interior e Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Manuel Teijeiro Álvarez como delegado provincial de Lugo da Consellería de Xustiza, Interior e Administración Local, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 266/2005, do 11 de agosto, polo que se dispón que cese María Sol Díaz Mouteira como delegada provincial de Ourense da Consellería de Xustiza, Interior e Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese María Sol Díaz Mouteira como delegada provincial de Ourense da Consellería de Xustiza, Interior e Administración Local, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Orde do 16 de marzo de 2005 pola que se establecen axudas para a prevención e defensa contra os incendios forestais en montes veciñais en man común.
CONSELLERÍA DE MEDIO AMBIENTE — III. OUTRAS DISPOSICIÓNS — 11/04/2005

Advertidos erros na devandita orde, publicada no Diario Oficial de Galicia nº 59, do martes, 29 de marzo de 2005, cómpre realizar as seguintes correccións:
-Na páxina 5.163, no artigo 1º.-Obxecto, onde di: «Esta orde ten por obxecto establecer as axudas que os titulares de montes veciñais en man común e as súas agrupacións poderán percibir para a prevención e defensa contra os incendios forestais», debe dicir: «Esta orde ten por obxecto establecer as axudas que os titulares de montes veciñais en man común e as súas agrupacións poden percibir para a prevención e defensa contra os incendios forestais».
- Na páxina 5.165, no artigo 7º.-Superficies forestais mínimas para solicitar axudas, onde di: «A superficie forestal mínima do monte ou montes veciñais...», debe dicir: «A superficie forestal mínima do monte veciñal ou do conxunto das agrupacións de montes veciñais...».
DECRETO 268/2005, do 11 de agosto, polo que se dispón que cese Antonio Díaz Otero como secretario xeral da Consellería de Emigración.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Antonio Díaz Otero como secretario xeral da Consellería de Emigración, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 22 de xullo de 2005 pola que se dispón que se encargue do despacho dos asuntos da Dirección Xeral de Relacións Parlamentarias o director xeral de Relacións Institucionais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 26/07/2005

Producido o cesamento do titular da Dirección Xeral de Relacións Parlamentarias, cómpre adoptar as medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servizo e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.
O desenvolvemento das accións e o exercicio das competencias propias da Dirección Xeral de Relacións Parlamentarias, que figuran no Decreto 255/2003, do 8 de maio, polo que se establece a estrutura orgánica da Consellería da Presidencia, Relacións Institucionais e Administración Pública e outras que lle fosen expresamente delegadas, quédanlle encomendadas temporalmente e ata que se produza o nomeamento do seu titular ao director xeral de Relacións Institucionais.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, vinte e dous de xullo de dous mil cinco.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 28 de marzo de 2005 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/04/2005

En execución do Plan de actividades da Escola Galega de Administración Pública (EGAP) para o ano 2005, a EGAP anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
Con motivo de declarar a Real Academia Galega o Día das Letras Galegas de 2005 dedicado a Lorenzo Varela, a EGAP súmase, como institución pública galega, á homenaxe deste galego insigne ao organizar unha mesa redonda sobre a súa vida e obra. Esta acción formativa completarase cunha viaxe de interese cultural.
2. Destinatarios.
Na mesa redonda poderá participar o persoal das administracións públicas e calquera outra persoa interesada. Á viaxe cultural terá acceso só o persoal ao servizo de calquera das administracións públicas de Galicia (ata 40 prazas); no caso de presentárense máis solicitudes que prazas terá preferencia o persoal da Xunta de Galicia. A inscrición na viaxe implica a obrigatoriedade de asistir á mesa redonda.
3. Desenvolvemento.
3.1. Mesa redonda:
-Data: 10 de maio.
-Hora: das 13.00 ás 14.30.
-Lugar: EGAP.
3.2. Viaxe cultural:
-Data: 17 de maio.
Para coñecer o desenvolvemento da viaxe e para todo tipo de información, prégase contactar co Servizo de Estudos, Investigación e Publicacións. Teléfono: 981 54 62 49.
4. Inscrición.
As solicitudes, segundo o modelo oficial que figura ao final desta convocatoria, irán dirixidas ao director da Escola Galega de Administración Pública, rúa de Madrid, 2-4, 15707 Santiago de Compostela, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
As solicitudes deberán entrar no rexistro da EGAP antes das 10.00 horas do día 6 de maio.
5. Publicación e notificación da selección.
A confirmación da súa selección poderá obterse chamando por teléfono á EGAP os días laborables de 12.00 a 14.00 horas ao número 981 54 62 49 ou ben consultando a lista de seleccionados, que se exporá no taboleiro de anuncios deste centro.
Santiago de Compostela, 28 de marzo de 2005.
Domingo Bello Janeiro
Director da Escola Galega de Administración
Pública
DECRETO 56/2005, do 18 de marzo, de aprobación do cambio de denominación do Colexio Profesional de Delineantes de Vigo, que pasa a denominarse Colexio Profesional de Delineantes e Técnicos Superiores Proxectistas de Pontevedra.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/04/2005

De acordo co establecido no artigo 150.2º da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais, complementando así o ámbito competencial determinado no artigo 27.29º do Estatuto de autonomía de Galicia.
A transferencia en materia de colexios oficiais ou profesionais fíxose efectiva a través do Real decreto 1643/1996, do 5 de xullo, e asumiuse polo Decreto 337/1996, do 13 de setembro, da Xunta de Galicia.
O artigo 13.3º da Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da devandita competencia, faculta os colexios profesionais a solicitar o seu cambio de denominación. A aprobación do cambio de denominación dun colexio profesional realizarase por medio de decreto do Consello da Xunta de Galicia. O cambio prodúcese como consecuencia da necesaria adaptación da denominación do colexio profesional, por unha banda ao ámbito territorial vixente, que é a provincia de Pontevedra e por outra, á modificación da denominación da titulación profesional, como consecuencia dos diversos cambios dos plans de estudos de formación profesional.
Tendo en conta o exposto, en virtude do uso da competencia atribuída polo artigo 34.5º da Lei 1/1983, do 22 de febreiro, por proposta do conselleiro de Xustiza, Interior e Administración Local, e logo da deliberación do Consello da Xunta na súa reunión do dezaoito de marzo de dous mil cinco,
DISPOÑO:
Artigo único.-Cambio de denominación.
Aprobar o cambio de denominación do Colexio Profesional de Delineantes de Vigo, que pasa a denominarse Colexio Profesional de Delineantes e Técnicos Superiores Proxectistas de Pontevedra.
Disposición derradeira
Este decreto entrará en vigor aos vinte días da súa publicación no Diario Oficial de Galicia.
Santo Estevo de Ribas de Sil, dezaoito de marzo de dous mil cinco.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Administración
Local
CONSELLERÍA DE FAMILIA, XUVENTUDE, DEPORTE
E VOLUNTARIADO
ORDE do 18 de xullo de 2005 pola que se dispón o cesamento de vogal do Consello de Administración das autoridades portuarias da Coruña e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 29/07/2005

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultad de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para este cesamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberán facerse necesariamente por proposta das administracións públicas e entidades ou organismos representados no Consello de Administración polo que, en canto órgano competente,
DISPOÑO:
O cesamento, por petición propia, de Carlos Negreira Souto como vogal do consello de administración das autoridades portuarias da Coruña e Vigo e a sua ría, en representación da Xunta de Galicia, agradecéndolle os servizos prestados.
Santiago de Compostela, 18 de xullo de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 55/2005, do 18 de marzo, polo que se aproba o escudo do Concello da Fonsagrada (Lugo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/04/2005

O Concello da Fonsagrada considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administrción Local e logo de deliberación do Consello da Xunta de Galicia na súa reunión do día dezaoito de marzo de dous mil cinco,
DISPOÑO:
Artigo único.-Aprobar o escudo do Concello da Fonsagrada, que figura como anexo, organizado do seguinte xeito: de sinople (verde) unha torre de ouro (amarelo), flanqueada de dúas cabezas de lobo de ouro, linguadas de gules (vermello) e acompañada, no xefe, dunha vieira de prata (branco) e, na punta, de dúas ondas do mesmo. Ao timbre, coroa real pechada.
Santo Estevo de Ribas de Sil, dezaoito de marzo de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 269/2005, do 11 de agosto, polo que se dispón que cese Juan Jesús Castellano Herrero como director xeral de Emigración da Consellería de Emigración.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Juan Jesús Castellano Herrero como director xeral de Emigración da Consellería de Emigración, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 203/2005, do 22 de xullo, polo que se dispón que cese Alfonso Vaquero Marín como director xeral de Relacións Parlamentarias.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 26/07/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vinte e dous de xullo de dous mil cinco,
DISPOÑO:
Que cese, por petición propia, Alfonso Vaquero Marín como director xeral de Relacións Parlamentarias, agradecéndolle os servizos prestados.
Santiago de Compostela, vinte e dous de xullo de dous mil cinco.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
RESOLUCIÓN do 18 de xullo de 2005 pola que se fai pública a composición da Mesa do Parlamento de Galicia.
PARLAMENTO DE GALICIA — II. AUTORIDADES E PERSOAL — 26/07/2005

O Parlamento de Galicia, na sesión constitutiva que tivo lugar o día 18 de xullo de 2005, de conformidade co disposto nos artigos 4.2º e 36 do Regulamento da Cámara, procedeu á elección da Mesa que queda integrada polas seguintes persoas:
Presidenta: María Dolores Villarino Santiago.
(Partido dos Socialistas de Galicia-Partido Socialista Obrero Español).
Vicepresidenta primeira: María Tereixa Paz Franco.
(Partido do Bloque Nacionalista Galego).
Vicepresidente segundo: Jaime Alberto Pita Varela.
(Partido Popular de Galicia).
Secretario: Pablo Xabier López Vidal.
(Partido dos Socialistas de Galicia-Partido Socialista Obrero Español).
Vicesecretario: José Manuel Baltar Blanco.
(Partido Popular de Galicia).
O que se publica para xeral coñecemento, ao abeiro do disposto nos artigos 65 e concordantes do Regulamento da Cámara.
Santiago de Compostela, 18 de xullo de 2005.
María Dolores Villarino Santiago
Presidenta do Parlamento de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 27 de xuño de 2005 pola que se fixan os prezos de venda ao público de diversas publicacións desta consellería.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/07/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de emitido o informe favorable pola Consellería de Economía e Facenda, e publicadas no Diario Oficial de Galicia.
Para cumprir este mandato, e despois de emitir o preceptivo informe favorable a Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería, que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 27 de xuño de 2005.
Jesús Pérez Varela
Conselleiro de Cultura, Comunicación Social
e Turismo
ANEXO
-Lino Lago. Pintura sobre pintura. 6 A.
-Nando Lestón. Pecata minuta. 6 A.
-Catálogo de dramaturgos galegos 1973-2004: de abrente ata hoxe. 30 A.
-A onde viaxan os deuses: unha peregrinación ao = A donde viajan los dioses: una peregrinación al = Wo die götter reisen: Eine wallfahrtins peruanische Qoyllur Rit'i en Perú. 23 A.
-Emerxentes no inverno da parra 2005. 14 A.
-3' (galego). 12 A.
-3' (castelán). 12 A.
-Arturo Herrera: Keep in touch: En contacto. 36 A.
-Ramón Conde ¿Son eu?. 12 A.
-Opus Monasticorum: patrimonio, arte, historia y orden. 35 A.
-Pedro Otero. Fotografías. 6 A.
-Ricardo III. 12 A.
-Pautas sobre os servizos das bibliotecas públicas. 8 A.
-Francisco Xavier de Balmis. 6 A.
-O libro galego (ata 2003): Centro Superior Bibliográfico de Galicia. 20 A.
-Unha maré de palabras. 12 A.
-VII Xuntanza Obradoiro-Internacional das Artes Plásticas «A Solaina» de Piloño. 9 A.
-Estatuto jurídico de los peregrinos en la España medieval. 28 A.
-Congreso Un Tesouro Invisible. 8 A.
-Rolos. 9 A.
-Carlota Cuesta. 16 A.
-Concurso literario de relato curto: Camiños de vida. 2,12 A.
-Dionisio Gamallo Fierros. 24 A.
DECRETO 270/2005, do 11 de agosto, polo que se dispón que cese Francisco Javier Álvarez Barbeito como director xeral de Inmigración da Consellería de Emigración.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Francisco Javier Álvarez Barbeito como director xeral de Inmigración da Consellería de Emigración, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 57/2005, do 3 de abril, polo que se declara loito oficial en Galicia con motivo do falecemento de Súa Santidade o Papa Xoán Paulo II.
PRESIDENCIA — I. DISPOSICIÓNS XERAIS — 04/04/2005

Para manifestar o seu sentimento e o do pobo galego por causa do falecemento de Súa Santidade o Papa Xoán Paulo II, o Goberno galego ten a vontade de facer pública a dor dos seus membros e a de todos os cidadáns.
É polo que
DISPOÑO:
Artigo único.
1. Decláranse tres días de loito oficial en Galicia desde as 0.00 horas do día 4 de abril ata as 24.00 horas do día 6 de abril.
2. Nos devanditos días ondearán a media hasta as bandeiras oficiais en todos os centros e edificios públicos dependentes da Xunta de Galicia.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, tres de abril de dous mil cinco.
Manuel Fraga Iribarne
Presidente